laion/Wikipedia-Exotic huggingface dataset:
היכל הצדק (נירנברג)

היכל הצדק של נירנברג (בגרמנית: Justizpalast) הוא מבנה הממוקם בנירנברג, בוואריה, גרמניה. הוא נבנה בין השנים 1909–1916 ומשכן בתוכו: בית משפט לערעורים ("Oberlandesgericht"), בית משפט מחוזי ("Landgericht"), בית המשפט המקומי ("Amtsgericht") ואת משרד התובע הציבורי ("Staatsanwaltschaft"). במבנה נערכו משפטי נירנברג, סדרה של 13 משפטים כנגד פושעי מלחמה נאצים, עם סיום מלחמת העולם השנייה משנת 1945 ועד שנת 1949. העיר והמבנה היו בשליטתה של ארצות הברית לאחר חלוקת גרמניה בין המעצמות. הבחירה במבנה זה התקבלה בשל שלמותו היחסית לאחר הפצצות בעלות הברית על גרמניה, המבנה היה גדול ומרווח כדי לקיים משפט בסדר גודל שכזה, וכן המתחם כלל בית כלא גדול. לבחירה בנירנברג הייתה גם משמעות סמלית, שכן היטלר הגדיר את העיר כבירת המפלגה, בה ערכו את מפגני הראווה השנתיים של המפלגה, וכן בעיר זו נוסחו חוקי הגזע הגרמנים בשנת 1935.  המשפטים התקיימו באולם מספר 600, הממוקם בקומה השנייה של האגף המזרחי בהיכל הצדק. האולם עדיין בשימוש, בעיקר למשפטים על אשמה ברצח. כדי להרחיב את אולם המשפט הרסו את אחד הקירות ואיחדו את האולם עם חדר סמוך. כיום הקיר שוחזר ואולם המשפט קטן יותר מבעבר. בנוסף, סובבו את ספסל השופטים ב-90 מעלות כך שאינו ממוקם אל מול החלון, אלא עומד במקום בו היה דוכן העדים בעת המשפט. משנת 2000, פתוח אולם מספר 600 לתיירים רק בסופי שבוע עקב המשפטים המתקיימים בו. בדצמבר 2008 היה בית המשפט סגור לציבור עקב עבודות בנייה ליצירת תערוכה קבועה בקומה שמעל לאולם. בנובמבר 2010 נפתח לציבור היכל הזיכרון למשפטי נירנברג כחלק מהמוזיאונים העירוניים של נירנברג. מדיה וקבצים בנושא היכל הצדק בוויקישיתוף אתר המוזיאון (באנגלית) ההיסטוריה של היכל הצדק (בגרמנית)
סטודבייקר-גרפורד

סטודיבייקר - גרפורד (באנגלית: Studebaker-Garford) היא מכונית משפחתית, אשר יוצרה על ידי יצרנית הרכב Studebaker Brothers" Manufacturing Company" שמאוחר יותר הפכה לחברת "סטודיבייקר" במשותף עם חברת "גרפורד" ("Garford Company") האמריקאית. דגם ה-"סטודיבייקר - גרפורד" יוצר בין השנים 1904–1911, ובסך הכול יוצרו 2,481 יחידות. בנוסף לייצור דגם ה-"סטודיבייקר - גרפורד" בתצורת סדאן, הדגם יוצר גם בתצורת קבריולה. "גרפורד" יצרן של רכיבי רכב ושילדה, הרכיב את המארז של ה- "סטודיבייקר - גרפורד". (לפי חוזה עם חברת "סטודיבייקר"). הדגמים הראשונים היו מיועדים ל-5 נוסעים, ומאוחר יותר יוצרו דגמים אשר נועדו ל-2 נוסעים. בשנת 1908 חברת "סטודיבייקר" השתלטה על חברת "E-M-F Company" אשר גם עמה נכנסה לעסקת בנייה, שיווק והפצה של מכוניות. בשנת 1913 חברת "E-M-F Company" נרכשה על ידי חברת "ויליס". "Model "C (בשנת 1904) סדרת 15HP (בשנת 1905), מנוע 2 צילינדרים סדרת 20HP (מנוע 4 צילינדרים) סדרת E (שנת 1906, מנוע 4 צילינדר) סדרת F (שנת 1906, מנוע 4 צילינדר) סדרת G (שנת 1906, מנוע 4 צילינדר) סדרת G-10 (בין השנים 1907–1911) סדרת "Model G 30" (בשנת 1908) דגם סדאן דגם קבריולה סטודיבייקר - גרפורד, קבריולט, 4 דלתות סטודיבייקר - גרפורד, שנת 1908 סטודיבייקר - גרפורד סטודיבייקר סטודיבייקר אלקטריק סטודיבייקר ספיישל 6 סטודיבייקר דיקטטור סטודיבייקר Light Four סטודיבייקר Light Six סטודיבייקר לנד קרוזר סטודיבייקר קומנדר סטודיבייקר פראזדאנט סטודיבייקר לארק סטודיבייקר Silver Hawk סטודיבייקר Flight Hawk סטודיבייקר Golden Hawk סטודיבייקר Gran Turismo Hawk סטודיבייקר אוואנטי סטודיבייקר סטארליט סטודיבייקר קופה אקספרס מדיה וקבצים בנושא סטודבייקר-גרפורד בוויקישיתוף סטודיבייקר - גרפורד היסטוריה
גביע אפריקה לאומות 1984

גביע אפריקה לאומות 1984 היה הטורניר הארבעה עשר של אליפות אפריקה לאומות, אליפות הכדורגל של אפריקה שמאורגנת על ידי קונפדרציית הכדורגל של אפריקה (CAF). הטורניר נערך בחוף השנהב בין ה־4 ל-18 במרץ 1984. בטורניר הגמר השתתפו 8 קבוצות שחולקו לשני בתים של ארבע נבחרות כל אחד. שתי הראשונות בכל בית עלו לחצי הגמר. קמרון זכתה באליפות הראשונה בתולדותיה לאחר שנצחה במשחק הגמר את ניגריה 3–1. המשחקים שוחקו באצטדיון פליקס הופואה-בואני, אביג'אן. המשחקים שוחקו באצטדיון בואקה, בואקה. מדיה וקבצים בנושא גביע אפריקה לאומות 1984 בוויקישיתוף מידע מאתר RSSSF
אנקא

אַנְקָא (מערבית: العنقاء "אל-אנקא" - עוף החול), נקרא גם α בעוף החול, הוא הכוכב הבהיר ביותר בקבוצת הכוכבים עוף החול. לכוכב בהירות נראית מדרגה 2.37 והוא נמצא במרחק של כ-85 שנות אור ממערכת השמש. אנקא הוא ענק כתום מסוג ספקטרלי K0.5 III, מסתו לא ידועה בוודאות והיא מוערכת סביב 2.5 מסות שמש, רדיוסו גדול פי 12 מרדיוס השמש, טמפרטורת פניו היא כ-4,570 קלווין והוא מאיר בעוצמה גדולה פי 65 מעוצמת ההארה של השמש באור נראה ובערך פי 85 בתוספת הקרינה בתחום התת-אדום. לכוכב תנועה עצמית גדולה יחסית של כמעט חצי שניית קשת בשנה, ששקולה למהירות משיקה של למעלה מ-50 קילומטר בשנייה, וכן הוא מתרחק מהשמש במהירות רדיאלית של קרוב ל-75 קילומטרים בשנייה. שינויים מחזוריים קטנים במהירות הרדיאלית של אנקא מצביעים על קיומו של בן זוג קטן ועמום, אנקא B, שמסתו מוערכת בכ-1.5 מסות שמש ובהירותו קטנה לפחות פי 25 מבהירותו של אנקא. הוא מקיף את אנקא במרחק של כ-2 יחידות אסטרונומיות בזמן מחזור של כ-3,850 ימים או כ-10.5 שנים. בשל המרחק הקטן והבדלי הבהירות לא ניתן לצפות בו ישירות. אנקא נמצא בשלב התפתחות מתקדם, הוא כבר סיים להתיך מימן להליום בליבתו ועבר להתכה של הליום לפחמן ולחמצן. הוא צפוי להפוך בסופו של דבר לננס לבן. אנקא באתר של ג'ים קלר אנקא, בבסיס הנתונים SIMBAD לגרמי שמיים אסטרונומיים SIMBAD: Ankaa L. E. Pasinetti Fracassini, L. Pastori, S. Covino & A. Pozzi: α Phoenicis, Catalogue of Apparent Diameters and Absolute Radii of Stars - Third edition (2001) R. E. Stencel, J. L. Linsky, D. J. Mullan, G. S. Basri & S. P. Worden: The outer atmospheres of cool stars. VII - High resolution, absolute flux profiles of the MG II H and K lines in stars of spectral types F8 to M5, Astrophysical Journal Supplement Series, vol. 44, p. 385 (1980) H. J. Augensen & W. Buscombe: Kinematical and orbital properties for selected southern high-velocity stars, Astrophysics & Space Science, vol. 59, no. 1, p. 40 (1978) J. Lunt : On the orbits of the seven spectroscopic-binary stars : ι Gruis, ϑ1 Crucis, 28 Doradus, α Phoenicis, β Doradus, W Velorum, ρ Tucanae, Annals of the Cape Observatory, vol. 10 p. 27 (1924)
NUbuntu

נובונטו (אנגלית: Nubuntu, "Network Ubuntu") הייתה הפצת גנו/לינוקס עם סביבת שולחן עבודה מבוסס Fluxbox. ההפצה הייתה מיועדת לבדיקות רשת, חדירה ופגיעויות. היא פותחה על ידי ג'ייסון בייטלר (Jayson Beitler), עמנואל ג'נטילי (Emanuele Gentili), ברנדן אלמונטה (Brendan Almonte) ושוחררה בגרסת בטא למפתחים, בתאריך 18 בדצמבר 2005 (Developers Release Testing 1). בתאריך 4 באפריל 2010, נסגר האתר הרשמי ללא כל הודעה מוקדמת והופסקה התמיכה בהפצה. כיום, ניתן למצוא את ההפצה בגרסאות לא רשמיות ברחבי האינטרנט. המערכת הופצה כשעליה מותקנות מראש תוכניות רבות כגון: סורק הפורטים Nmap, רחרחן Wireshark, כלי התקיפה Ettercap, מקליט הפקודות dSniff ועוד. SparkyLinux Knoppix Ubuntu PHLAK מדיה וקבצים בנושא NUbuntu בוויקישיתוף
פרידריך החמישי, רוזן הסן-הומבורג

פרידריך החמישי, רוזן הסן-הומבורג (בגרמנית: Friedrich V. von Hessen-Homburg‏; 30 בינואר 1748 – 20 בינואר 1820), היה רוזן הסן-הומבורג בין השנים 1751–1820. פרידריך נולד ב-30 בינואר 1748 בבאד הומבורג שהשתייכה לרוזנות הסן-הומבורג, לפרידריך הרביעי, רוזן הסן-הומבורג, ולאולריקה, נסיכת זולמס-בראונפלס, בתם של פרידריך וילהלם, רוזן זולמס-בראונפלס וסופיה מגדלנה בניגנה, רוזנת זולמס-לאובאך-אוטפה. בשנת 1748 מת אביו פרידריך הרביעי, רוזן הסן-הומבורג, ופרידריך עלה לשלטון במקומו, תוך שקרובו לודוויג השמיני, רוזן הסן-דרמשטאדט משמש כעוצר הרוזנות בשמו. ב-27 בספטמבר 1768 התחתן פרידריך עם קרולינה, נסיכת הסן-דרמשטאדט, בתם של לודוויג התשיעי, רוזן הסן-דרמשטאדט וקרולינה, רוזנת פפאלץ-צווייבריקן, בנישואים פוליטיים לחלוטין, שנועדו לחזק את הקשר בין רוזנות הסן-דרמשטאדט לרוזנות הסן-הומבורג. אף על פי שנולדו להם 13 ילדים, בני הזוג חיו כאנשים זרים לחלוטין, והקשר ביניהם היה מאוד רופף. ב-27 באוגוסט 1782 בהיותו בן 34, הצטרף פרידריך לבונים החופשיים תחת הנהגתו של קרל, נסיך הסן-קאסל. בשנת 1795 נכבשה רוזנות הסן-הומבורג על ידי הצבא הצרפתי, ונשארה תחת כיבוש צרפתי עד לאחר מפלת נפוליאון בשנת 1814. במהלך קונגרס וינה הוחלט על החזרת הרוזנות לידי פרידריך, ובשנת 1815 הצטרפה הרוזנות לקונפדרציה הגרמנית. ב-20 בינואר 1820 מת פרידריך בבאד הומבורג, ובנו פרידריך השישי, רוזן הסן-הומבורג עלה לשלטון במקומו. ב-27 בספטמבר 1768 התחתן פרידריך עם קרולינה, נסיכת הסן-דרמשטאדט, בתם של לודוויג התשיעי, רוזן הסן-דרמשטאדט וקרולינה, רוזנת פפאלץ-צווייבריקן, ממנה נולדו לו 13 ילדים: פרידריך השישי, רוזן הסן-הומבורג (1769–1829), התחתן עם אליזבת, נסיכת הממלכה המאוחדת לודוויג וילהלם, רוזן הסן-הומבורג (1770–1839), התחתן עם אוגוסטה, נסיכת נסאו-אוזינגן קרולינה, נסיכת הסן-הומבורג (1771–1854), התחתנה עם לודוויג פרידריך השני, נסיך שוורצבורג-רודולשטאדט לואיזה אולריקה, נסיכת הסן-הומבורג (1772–1854), התחתנה עם קרל גינטר, נסיך שוורצבורג-רודולשטאדט אמליה, נסיכת הסן-הומבורג (1774–1846), התחתנה עם פרידריך, נסיך הכתר של אנהלט-דסאו פאול, נסיך הסן-הומבורג (1775–1776) אוגוסטה, נסיכת הסן-הומבורג (1776–1871), התחתנה עם פרידריך לודוויג, נסיך הכתר של מקלנבורג-שוורין ויקטור, נסיך הסן-הומבורג (1778–1780) פיליפ, רוזן הסן-הומבורג (1779–1846), התחתן עם רוזלי אנטוני, רוזנת נאומבורג גוסטב, רוזן הסן-הומבורג (1781–1848), התחתן עם לואיזה, נסיכת אנהלט-דסאו פרדיננד, רוזן הסן-הומבורג (1783–1866) מריה אנה, נסיכת הסן-הומבורג (1785–1846), התחתנה עם וילהלם, נסיך פרוסיה לאופולד, נסיך הסן-הומבורג (1787–1813), נהרג בקרב ליצן מדיה וקבצים בנושא פרידריך החמישי, רוזן הסן-הומבורג בוויקישיתוף פרידריך החמישי, רוזן הסן-הומבורג, באתר "Find a Grave" (באנגלית)
סטודיבייקר גולדן הוק

סטודיבייקר גולדן הוק (באנגלית: Studebaker Golden Hawk; מילולית: נץ מוזהב) היא מכונית סלון מהודרת, בתצורת קופה, 2 דלתות, אשר יוצרה על ידי יצרנית כלי הרכב סטודיבייקר האמריקאית בין השנים 1956–1958. בשנת 1958 נמכרו 878 יחידות בלבד. Studebaker Flight Hawk (שנת 1956) Studebaker Golden Hawk (בין השנים 1956-1958) Studebaker Silver Hawk (בין השנים 1957-1959) Studebaker Gran Turismo Hawk (בין השנים 1962-1964) בין השנים 1960-1961 פותח הדגם "Studebaker Hawk", אשר התבסס על הדגם הקודם "סטודייביקר Silver Hawk" וכמעט היה זהה לקודמו, ולדגם ה- "סטודיבייקר Golden Hawk". סטודיבייקר גולדן הוק סטודיבייקר גולדן הוק, שנת 1957 סטודיבייקר גולדן הוק, שנת 1957 - מבט לתא הנהג סטודיבייקר גולדן הוק - מבט למושבים האחוריים מנוע סטודיבייקר גולדן הוק, שנת 1958 פתיחת מכסה מנוע קדמי בדגם סטודיבייקר גולדן הוק סטודיבייקר גולדן הוק, שנת 1956 סטודיבייקר סטודיבייקר אלקטריק סטודבייקר-גרפורד סטודיבייקר דיקטטור סטודיבייקר Light Four סטודיבייקר Light Six סטודיבייקר קומנדר סטודיבייקר לנד קרוזר סטודיבייקר Scotsman סטודיבייקר פרזידנט סטודיבייקר לארק סטודיבייקר אוואנטי סטודיבייקר Golden Hawk סטודיבייקר Silver Hawk סטודיבייקר Flight Hawk סטודיבייקר קופה אקספרס סטודיבייקר צ'אמפ סטודיבייקר סטארליט מדיה וקבצים בנושא סטודיבייקר גולדן הוק בוויקישיתוף
Me Enamoré

Me Enamoré (באנגלית: I Fell in Love, ובעברית: התאהבתי) הוא סינגל של הזמרת הקולומביאנית שאקירה, מתוך אלבום האולפן האחד עשר שלה, El Dorado. השיר יצא לאור ב-7 באפריל 2017, כסינגל השני מתוך האלבום, כאשר קודמו היה "Chantaje". השיר מדבר על מערכת היחסים שלה עם בן זוגה ג'רארד פיקה, והוא נכתב והופק על ידה בשיתוף ארבעה מוזיקאים נוספים. במצעדים זכה השיר להצלחה רבה כאשר הצליח בשיאו להגיע למקום ה-83 במצעד הבילבורד הוט 100, ולמקום ה-1 במצעד שירי הפופ הלטיניים. לראשונה ב-7 באפריל 2017, הודיעה שאקירה בעמוד האינסטגרם הרשמי שלה כי השיר יהיה הסינגל השני מתוך האלבום, ובסמוך להכרזתה הוציאה שאקירה קליפ מילים שיצא עבור השיר לערוץ ה-Vevo שלה. קליפ המילים הפך במהרה לוויראלי, ומונה הצפיות שלו עומד על כ-64 מיליון צפיות. לאחר מכן בפרק זמן של כחודש מצאתו של קליפ המילים, הוציאה שאקירה את הקליפ הרשמי. בקליפ, ניתן לראות את שאקירה ובן זוגה פיקה, כשהם בחדר בבית מלון, משתטים ומקיימים את שגרת יומם הרגילה. הקליפ זכה להצלחה רבה והפך לקליפ הסולו הנצפה ביותר של שאקירה, לקליפ ה-28 הנצפה ביותר בשנת 2017, ולקליפ הנשי הרביעי הנצפה ביותר באותה שנה, כאשר נכון למרץ 2020, מונה הצפיות שלו עומד על למעלה מ-715 מיליון צפיות. מידע על היצירה "Me Enamoré" באתר Discogs סרטון השיר "Me Enamoré" באתר יוטיוב Me Enamoré - Shakira | Songs, Reviews, Credits | AllMusic, AllMusic "Shakira Me Enamore Chart History". Billboard. נבדק ב-2017-10-20. "Shakira Chart History". Billboard. נבדק ב-2017-10-20. shakiraVEVO (2017-04-07), Shakira - Me Enamoré (Official Lyric Video), נבדק ב-2017-10-20 Shakira YouTube Statistics and History, kworb.net YouTube - Most Viewed Music Videos Published in 2017, kworb.net shakiraVEVO (2017-05-12), Shakira - Me Enamoré (Official Video), נבדק ב-2017-10-20 FIMI - Certificazioni - FIMI, www.fimi.it (באיטלקית) "Paky on Twitter". Twitter. נבדק ב-2018-10-29. "CERTIFICADOS - Pro-Música Brasil". Pro-Música Brasil (בBrazilian Portuguese). נבדק ב-2018-02-20. Certificados Musicales Amprofon, www.facebook.com Shakira - Me Enamoré, Shakira - Me Enamoré - Elportaldemusica.es: Novedades y Listas Oficiales de Ventas de Música en España Onyx Sp. z o.o., tel. +48 572 400 000, www.onyx.pl, ZPAV :: Bestsellery i wyróżnienia - Wyróżnienia - Złote płyty CD - Archiwum, bestsellery.zpav.pl "Lorenzo #ElDorado on Twitter". Twitter. נבדק ב-2018-11-08. "Les Certifications - SNEP". SNEP (בצרפתית). 2013-11-01. אורכב מ-המקור ב-2018-06-14. נבדק ב-2018-02-20. www.swisscharts.com Shakira Charts 🤫, "El Dorado" era - Worldwide Sales (SPS)pic.twitter.com/2IGy6y81BM, @Chart_Shakira, ‏2019-01-18 (בספרדית) Me Enamoré - Single di Shakira su Apple Music, itunes.apple.com SHAKIRA/RADIOAIRPLAY.FM, radioairplay.fm (באנגלית)
עונת 2005/2006 בפרמייר ליג

עונת 2005/2006 הייתה העונה ה-14 של הפרמייר ליג, הליגה האנגלית הבכירה בכדורגל. העונה החלה ב-13 באוגוסט 2005 והסתיימה ב-7 במאי 2006. הליגה הבכירה כללה 20 קבוצות. סנדרלנד, ויגאן את'לטיק (בפעם הראשונה התולדות המועדון) ווסטהאם יונייטד היו הקבוצות שעלו מפוטבול ליג. עבור הניצחון הוענקו שלוש נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון הפרש שערים דורגה במקום גבוה יותר. צ'לסי זכתה באליפות בפעם השלישית בתולדות המועדון ובפעם השנייה ברציפות. בסוף העונה לפוטבול ליג ירדו בירמינגהאם סיטי, וסט ברומיץ' אלביון וסנדרלנד. במקומן לליגה הבכירה עלו רדינג, שפילד יונייטד וווטפורד. תיירי הנרי (צרפת צרפת) מארסנל כבש 27 שערים וזכה בתואר מלך השערים. זאת בפעם הרביעית בקריירה. תיירי הנרי (צרפת צרפת) מארסנל זכה בפרס כדורגלן השנה של התאחדות עיתונאי הכדורגל האנגלית. זאת בפעם השנייה בקריירה. סטיבן ג'רארד מליברפול זכה בפרס כדורגלן השנה שהוענק על ידי התאחדות שחקני הכדורגל. זאת בפעם השנייה ברציפות. חוסה מנואל ריינה (ספרד ספרד) מליברפול זכה ב"פרס כפפת הזהב" לשוער הטוב של העונה. נתונים מפורטים מאתר rsssf נתונים מפורטים מאתר bdfutbol Premier League Player Stats - Goals, www.premierleague.com (באנגלית) Premier League Player Stats - Assists, www.premierleague.com (באנגלית)
Deja Vu (שיר של פרינס רויס ושאקירה)

Deja Vu (בעברית: דז'ה וו) הוא סינגל של הזמר הלטינו-אמריקאי פרינס רויס, והזמרת הקולומביאנית שאקירה, מתוך אלבום האולפן החמישי שלו Five, ואלבום האולפן האחד עשר שלה, El Dorado. השיר יצא לאור ב-24 בפברואר 2017, כסינגל הרביעי מתוך אלבומו של רויס. עם יציאתו נכנס השיר אל המקום ה-1 במצעדים שבוונצואלה, הרפובליקה הדומיניקנית, וארצות הברית (מצעד השירים הטרופיים). בשנת 2017, הועמד השיר בטקס פרסי גראמי הלטיני ה-18, בקטגוריית "השיר הטרופי הטוב ביותר", אך הפסיד לשיר "Bachata en Kingston", של ויסנטה גארסיה. את השיר כתבה שאקירה ביחד עם פרינס רויס, דניאל סנטרקרוז ומני קרוז והוא הופק על ידי רויס, ויליאם דרלה ודייוויד סוננברג. בארצות הברית קיבל השיר את מעמד תשע הפלטינות, על מכירות של למעלה מ-540,000 עותקים במדינה. בשנת 2018, דורג השיר על ידי מגזין הבילבורד כשיר הטרופי ה-12 הטוב ביותר שיצא בכל הזמנים. לפני שהוציאו את הקליפ הרשמי, החליטו שאקירה ורויס כי יעלה אודיו של השיר לערוצו של רויס. בהמשך יצא הקליפ המלא בו בהתחלה ניתן לראות את שאקירה, כשהיא מתעמלת ולאחר מכן את רויס אשר מגיח מדלת המבנה שבה היא נמצאת. לאורכו של הקליפ, ניתן לראות את שאקירה ורויס כשהם רוקדים טנגו לצלילי השיר. נכון לאוקטובר 2019, מונה הצפיות של הקליפ עומד על למעלה מ-425 מיליון צפיות, דבר אשר הופך אותו לקליפ הנצפה ביותר מן אלבומו של רויס, ולקליפ החמישי הנצפה ביותר מן אלבומה של שאקירה. האודיו של השיר צבר 20 מיליון צפיות. במצעדים זכה השיר להצלחה רבה, כאשר כבש שלוש פסגות מצעדים שונות סביב העולם. מידע על השיר "Deja Vu" באתר AllMusic סרטון השיר "Deja Vu" באתר יוטיוב El Dorado by Shakira on Apple Music, iTunes FIVE (Deluxe Edition) by Prince Royce on Apple Music, iTunes "Review: Prince Royce pulls out all the stops on 'FIVE'-star affair". AXS (באנגלית אמריקאית). נבדק ב-2017-11-12. Instagram, Instagram (באנגלית) x. "as". charts monitorLATINO (בספרדית). נבדק ב-2017-11-12. Prince Royce, Billboard 18a Entrega Anual del Latin GRAMMY, Latin GRAMMYs (בספרדית) 18a Entrega Anual del Latin GRAMMY, Latin GRAMMYs (באנגלית) Deja Vu - Prince Royce, Shakira | Song Info | AllMusic, AllMusic Gold & Platinum, RIAA (באנגלית) The 20 Top Tropical Songs of All Time: Don Omar, Romeo Santos, Daddy Yankee & More, Billboard PrinceRoyceVEVO (2017-02-20), Prince Royce, Shakira - Deja vu (Audio), נבדק ב-2017-11-12 PrinceRoyceVEVO (2017-03-24), Prince Royce, Shakira - Deja vu (Official Video), נבדק ב-2017-11-12 YouTube Stats of Prince Royce, Shakira - Deja vu (Official Video), kworb.net Prince Royce YouTube Statistics and History, kworb.net Shakira YouTube Statistics and History, kworb.net Prince Royce, Shakira - Deja vu (Audio), נבדק ב-2019-10-28 Steffen Hung, spanishcharts.com - Spanish charts portal, spanishcharts.com Certificazioni - FIMI, www.fimi.it (באיטלקית) "Gold & Platinum - RIAA". RIAA (באנגלית אמריקאית). נבדק ב-2018-03-16. "CERTIFICADOS - Pro-Música Brasil". Pro-Música Brasil (בBrazilian Portuguese). נבדק ב-2018-10-23. "Shakira Brasil 🤫 on Twitter". Twitter. נבדק ב-2018-10-23. Certificados Musicales Amprofon, m.facebook.com Listas semanales - Listas - Promusicae - Productores de Música de España, www.promusicae.es (בספרדית) Shakira Charts  🤫, "El Dorado" era - Worldwide Sales (SPS)pic.twitter.com/2IGy6y81BM, @Chart_Shakira, ‏2019-01-18 (בספרדית)
משולם נהרי

מְשוּלם נהרי (נולד ב-7 במאי 1951, א' באייר ה'תשי"א) הוא פוליטיקאי ישראלי, בעבר כיהן כחבר כנסת מטעם מפלגת ש"ס, שר בלי תיק (בפועל כשר במשרד האוצר) וכסגן שר במשרד הפנים, משרד החינוך והמשרד לפיתוח הפריפריה, הנגב והגליל. נהרי נולד לנעמי והרב יחיא, ילידי תימן. הוא למד בישיבת תפארת צבי וכן בישיבת חברון בירושלים, שם הוסמך לרבנות. שירת בצה"ל במערך הנ"מ בחיל האוויר הישראלי. בעל תואר B.ed להוראה במכללת ליפשיץ. ב-1988 היה נהרי המועמד ה-90 ברשימה לכנסת מטעם אגודת ישראל. משולם נהרי נבחר לכנסת ה-15 ובמסגרת כניסתה של ש"ס לקואליציה, מונה לסגן שר במשרד החינוך, בממשלת אהוד ברק. תיק החינוך עצמו נמסר לידי מרצ וחבר הכנסת יוסי שריד מונה לשר החינוך. שריד סירב לקבל את מינויו של נהרי לסגן שר, ובעקבות סירובו של ברק לפטר את נהרי, התפטר שריד ומרצ פרשה מהקואליציה. כמו כן כיהן נהרי כסגן שר החינוך גם בממשלתו הראשונה של אריאל שרון (2001–2003). עם הקמת הממשלה ה-31, ב-4 במאי 2006, מונה נהרי לתפקיד שר בלי תיק, וב-27 בספטמבר 2006 מונה לשר במשרד האוצר. במסגרת כהונתו זו יזם תיקון לחוק חינוך ממלכתי, שנודע כ"חוק נהרי", ולפיו רשויות מקומיות יחויבו במימון מוסדות חינוך מוכרים לא רשמיים בשיעור של 75 אחוזים מהמימון הניתן למוסדות חינוך רשמיים, עם אופציה למתן מימון של 100 אחוזים. ב-15 בינואר 2008 קבעה ועדת האתיקה כי סעודה שערך נהרי לרגל חתונת בתו בבית מלון בירושלים במימון עמותה פרטית היא "משום קבלת טובת הנאה אסורה במישור האתי מצד השר נהרי". עם זאת, הוועדה קבעה כי נהרי פעל "בתום לב". בין תפקידיו הציבוריים כיהן נהרי כמשנה למנכ”ל רשת ”מעיין החינוך התורני”, כדירקטור במפעל הפיס, כחבר הנהלת משרד החינוך, וכמנהל המחלקה לתרבות חרדית במשרד החינוך. בבחירות לכנסת ה-18 הוצב במקום החמישי ברשימת ש"ס לכנסת ולאחר הקמת הממשלה ה-32 המשיך לכהן בתפקידו כשר בלי תיק. בישיבת הממשלה ב-24 במאי 2009, הודיע ראש הממשלה כי השר משולם נהרי יהיה מופקד על נושא חברה ומורשת ישראל. בממשלת ישראל ה-34 מונה לסגן שר הרווחה, ועם מינויו של אריה דרעי לשר הפנים עזב נהרי את תפקידו במשרד הרווחה ומונה לסגנו של דרעי במשרדי הפנים ופיתוח הפריפריה, הנגב והגליל. ב-20 בינואר 2016 הודיע על הפסקת חברותו בכנסת העשרים, בהתאם ל"חוק הנורווגי" והיא נכנסה לתוקף לאחר השבת ב-24 בינואר. ב-18 בספטמבר 2017 התפטר מכהונתו כסגן שר, וב-20 בספטמבר 2017 בהתאם ל"חוק הנורווגי" שב לכהן כחבר הכנסת. ב-24 בספטמבר 2017 אישרה הממשלה את מינויו של נהרי לסגן שר במשרד הפנים ובמשרד הנגב והגליל. בתאריך 20 בינואר 2020 הועבר לתפקיד סגן שר הרווחה במקום המשרדים הקודמים. לאחר הקמת הממשלה ה-35 המשיך לכהן כסגן שר העבודה, הרווחה והשירותים החברתיים גם תחת השר איציק שמולי. נהרי לא הוצב ברשימת ש"ס לקראת הבחירות לכנסת ה-24. הוא מתגורר בשכונת הר נוף בירושלים, נשוי לרבקה ואב לחמישה ילדים. משולם נהרי, באתר הכנסת משולם נהרי, באתר כנסת פתוחה משולם נהרי, באתר ערוץ כנסת משולם נהרי מונה לשר במשרד האוצר, 17 בספטמבר 2006, באתר ערוץ 7. החלטת ועדת האתיקה בעניין קובלנה של התנועה למען איכות השלטון בישראל נגד השר משולם נהרי
פרידריך הרביעי, רוזן הסן-הומבורג

פרידריך הרביעי, רוזן הסן-הומבורג (בגרמנית: Friedrich IV. von Hessen-Homburg‏; 15 באפריל 1724 – 7 בפברואר 1751), היה רוזן הסן-הומבורג בין השנים 1746–1751. פרידריך נולד ב-15 באפריל 1724 בבראונפלס שהשתייכה לנסיכות זולמס-בראונפלס, לקזימיר וילהלם מהסן-הומבורג, בנו של פרידריך השני, רוזן הסן-הומבורג, ולכריסטינה שרלוטה, רוזנת זולמס-בראונפלס, בתם של וילהלם מוריץ, רוזן זולמס-בראונפלס ומדלינה סופיה מהסן-הומבורג. בשנת 1737 מת פרדיננד קטלר, דוכס קורלנד, ופרידריך דרש את הדוכסות לעצמו כיורשה של סבתו לואיזה אליזבת מקורלנד, אולם אנה, קיסרית רוסיה העניקה את הדוכסות לארנסט בירון. בשנת 1740 נפגש פרידריך עם פרידריך השני, מלך פרוסיה, ועל פי הצעתו הצטרף לצבא הפרוסי. פרידריך השתתף במלחמת שלזיה הראשונה והשנייה, כחלק ממלחמת הירושה האוסטרית, ובשנת 1745 פרש מהצבא בשל מחלה. בשנת 1746 מת דודו פרידריך השלישי, רוזן הסן-הומבורג ללא ילדים, ופרידריך עלה לשלטון במקומו. בשנת 1747 שלח לודוויג השמיני, רוזן הסן-דרמשטאדט את חייליו לרוזנות, וטען שהוא תופס אותה כאפוטרופוס לפרידריך. אולם פרידריך טען כי הוא בגיר ויכול לשלוט לבד, והעניין הופנה לבית המשפט הקיסרי. ב-7 בפברואר 1751 בעוד העניין נידון בבית המשפט הקיסרי, מת פרידריך בבאד הומבורג, ובנו פרידריך החמישי, רוזן הסן-הומבורג עלה לשלטון במקומו. ב-10 באוקטובר 1746 התחתן פרידריך עם אולריקה, נסיכת זולמס-בראונפלס, בתם של פרידריך וילהלם, רוזן זולמס-בראונפלס וסופיה מגדלנה בניגנה, רוזנת זולמס-לאובאך-אוטפה, ממנה נולדו לו שני ילדים: פרידריך החמישי, רוזן הסן-הומבורג (1748–1821), התחתן עם קרולינה, נסיכת הסן-דרמשטאדט מריה כריסטינה (1749–1850) מדיה וקבצים בנושא פרידריך הרביעי, רוזן הסן-הומבורג בוויקישיתוף פרידריך הרביעי, רוזן הסן-הומבורג, באתר "Find a Grave" (באנגלית)
דז'ה וו (פירושונים)

האם התכוונתם ל... דז'ה וו – תופעה שבה אדם מרגיש כאילו התנסה כבר בעבר במצב המתקיים בהווה Déjà Vu (אלבום של ג'ורג'ו מורודר) Déjà Vu (שיר של ביונסה) – שיר של ביונסה Deja Vu (שיר של פרינס רויס ושאקירה) – שיר של פרינס רויס ושאקירה Deja Vu (שיר של פוסט מאלון) Déjà Vu (שיר של בוב טיילור ואינה) Déjà Vu (קרוסבי, סטילס נאש ויאנג) Deja Vu (שיר של אוליביה רודריגו) Deja Vu (שיר של נועה קירל)
אליפות העולם בהוקי קרח 2017

אליפות העולם בהוקי קרח 2017 (באנגלית: 2017 IIHF World Championship) היא אליפות העולם ה-81 במספר של פדרציית ההוקי קרח הבינלאומית, שנערכה בין ה-5 ל-21 במאי 2017 בקלן שבגרמניה ובפריז שבצרפת. לצרפת היה זה אירוח ראשון של אליפות העולם מאז 1951. גרמניה אירחה את האליפות בשנת 2010. שוודיה זכתה בתואר והוכתרה לאלופת העולם, לאחר שגברה במשחק הגמר על האלופה מהשנתיים הקודמות, קנדה, בתום דו-קרב חבטות עונשין. בתום הזמן החוקי והארכה בת 20 דקות עמדה התוצאה על 1:1. שוודיה ניצחה בדו-קרב חבטות העונשין 2:0, והתוצאה הסופית של המשחק נקבעה על 2:1. אחת הנבחרות המארחות, גרמניה, הודחה בשלב רבע הגמר. המארחת השנייה, צרפת, הודחה לאחר שלב הבתים. נבחרות איטליה וסלובניה סיימו אחרונות בשלב הבתים, וירדו לדרג 1A. במקומן עלו לדרג העליון ל-2018 נבחרות אוסטריה וקוריאה הדרומית, שזכו בשני המקומות הראשונים באליפות העולם דרג 1A. לקוריאה הדרומית תהייה זו הופעה ראשונה אי פעם בדרג העליון, וזו הפעם הראשונה שנבחרת ממזרח אסיה מעפילה לדרג העליון בזכות תוצאות ולא בחסד מקום שמור. הייתה זו הפעם הרביעית שהטורניר נערך ביותר ממדינה אחת, לאחר אליפות 1930 שנערכה בשלוש מדינות: צרפת, גרמניה ואוסטריה, והאליפויות ב-2012 ו-2013 שנערכו שתיהן בשוודיה ובפינלנד. ‏* אחרי דו-קרב חבטות עונשין מדיה וקבצים בנושא אליפות העולם בהוקי קרח 2017 בוויקישיתוף אתר האינטרנט הרשמי של אליפות העולם בהוקי קרח 2017 באופן רשמי נחשב גם טורניר ההוקי קרח באולימפיאדת גרנובל (1968), אותה אירחה צרפת, לאליפות עולם ניצחון (בזמן החוקי) מקנה 3 נקודות בטבלה ניצחון בהארכה, כולל דו-קרב מכות עונשין, מקנה 2 נקודות בטבלה הפסד בהארכה, כולל דו-קרב מכות עונשין, מקנה נקודה אחת בטבלה הפסד (בזמן החוקי) אינו מקנה נקודות בטבלה